Lahden seudun liikenteen linjat

Lahden seudun liikenne järjestää säännöllistä linja-autoin toteutettavaa julkista liikennettä Päijät-Hämeessä. Linjasto koostuu sen tilaamasta kuuden kunnan viranomaisliikenteestä sekä niistä markkinaehtoisista vuoroista, joissa täyttyy viranomaisen edellytys Waltti-lippujen käypyydestä. Linjastoliikenteen toteuttavat poikkeuksetta sopimuksien sitomat yksityisyritykset eli liikennöitsijät. 

Siniturkooseista autoistaan tutun viranomaisliikenteen palvelualueella LSL:llä on lakisääteinen yksinoikeus julkisen liikenteen järjestämiseen. Myös kaikki linjaston ulkopuoleinen liikenne tarvitsee valtioneuvoston valtuuttaman reittiliikenneluvan LSL:n taustalla toimivalta lautakunnalta.

Paikallisliikenne
Paikallisliikenne – toisinaan kaupunkiliikenne – on tiivisliikenteinen linjasto Lahden ja Hollolan taajama-alueilla, numerosarjaltaan 1–35. Useimmat linjoista ovat kahden vastakkaisen reitin heilurilinjoja, joille on yhteistä Lahden kauppatorin ja matkakeskuksen välinen noin viisiminuuttinen osuus. Kauppatorin sivuuttaa vain linja 13, joka tasaa keskustassa vanhan teknisen viraston Tevin pysäkillä Vesijärvenkadulla. Matkakeskuksen sivuuttavat Lassi-linjat 18 ja 19 ovat pienkalustolla ajettavia lyhyitä kantakaupunkireittejä. 

Variaatioista kertovilla apukirjaimilla on muistisääntöjä kuten L niin kuin Lepolankatu tai Y niin kuin yö. LSL:n tapa eroaa pääkaupunkiseudulta levinneestä käytännöstä määrätä kirjaimille pysyviä tarkoituksia. Esimerkiksi Lahdessa kirjain B tarkoittaa linjalla 11 ympyräreitin ajosuuntaa mutta linjalla 12 suoran reitin lyhennystä. 

Perusmuotoisen reitin matka-aikaa edustava kesto on aikataulujulkaisun mukainen mediaani Lahden keskustan tasauspysäkiltä keston edellä mainitun suunnan päätepysäkille. Käytössä olevat reittivariaatiot mainitaan nimeltä ja ne vaikuttavat kestoon vaihtelevasti. Mittakaavatekijänä mainittavat liikennöintikellonajat kuvaavat ajoaikaa linjalla avausvuoron lähdöstä päätösvuoron loppuun, suunnasta riippumatta.

Seutuliikenne

Asikkalan ja Padasjoen suunta

LSL:n oman liikenteen lisäksi Lahdesta kulkee Vääksyn kautta Sysmään päivittäinen vuoropari, jolle on aikatauluissa annettu numero 46. Asikkalan haja-asutusalueilla kulkee myös koulupäiväliikennettä.

Orimattilan suunta

1. tammikuuta 2021 alkaen Orimattilan ja Heinolan välinen heilurilinja kulkee ainoastaan viikonloppuisin. Entinen 80-sarja on korvattu Orimattilassa 60-sarjalla, jonka linjat päättyvät Lahdessa kauppatorille. Orimattilan haja-asutusalueilla kulkee myös koulupäiväliikennettä.

Heinolan suunta

1. tammikuuta 2021 alkaen Heinolan ja Orimattilan välinen heilurilinja kulkee ainoastaan viikonloppuisin. Entinen 80-sarja on korvattu Heinolassa 70-sarjalla, jonka linjat päättyvät Lahdessa matkakeskukseen. Heinolassa on ainoana Lahden ulkopuolisena LSL-kuntana omaa sisäistä kaupunkiliikennettä sekä palvelulinja Kulkunen.

Hämeenlinnan suunta 

LSL järjestää seutuliikennettä Lahdesta Hämeenkosken ja Lammin kautta Hämeenlinnaan yhteistyössä Hämeenlinnan seudun joukkoliikenteen kanssa.

Koulupäiväliikenne 
Koulupäiväliikenne palvelee kaikkia reittien varrella olevien syrjäseutujen asukkaita aikatauluin, jotka on suunniteltu vastaamaan peruskoululaisten, ammattioppilaitosten ja lukiolaisten tarpeisiin. Nämä linjat ovat usein kylien ainut joukkoliikenneyhteys lähimpään taajamaan, esimerkiksi kuntakeskukseen, joista on mahdollista matkustaa kaupunkeihin vaihtamalla.

Asikkalan suunta

Hollolan suunta

Orimattilan suunta

Nastolan suunta

Lähteet

Aiheesta muualla 
 LSL:n reittikuvaukset
 Lahden Digitransit-reittiopas

Lahden liikenne
Hollolan liikenne
Heinolan liikenne
Orimattilan liikenne
Asikkalan liikenne
Padasjoen liikenne
Suomen linja-autoliikenne